Diari Oficial de la Generalitat Valenciana


Sumari del DOGV 9286, del 25-02-2022 (2022/995)

Informació pública de la cancel·lació del programa d'actuació integrada de la unitat d'execució 2.1.2 del sector 2 de sòl urbanitzable i de la resolució de l'adjudicació de la condició d'agent urbanitzador.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/995


Data del document
:   01-02-2022

Organisme emissor
:   Ajuntament de Benifaió

Tipus de document
:   Anunci

Descriptors 

:   * Benifaió
    * pla d'urbanisme
    * administració local

Informació pública de la cancel·lació del programa d'actuació integrada de la unitat d'execució 2.1.2 del sector 2 de sòl urbanitzable i de la resolució de l'adjudicació de la condició d'agent urbanitzador. [2022/995]  
El Ple de l'Ajuntament, en sessió celebrada en data 31 de gener de 2022, va adoptar el següent acord:  
  
Primer. Acordar la cancel·lació del programa d'actuació integrada de la UE 2.1.2 del sector 2 de sòl urbanitzable (ús residencial) del municipi de Benifaió i, en conseqüència la resolució de l'adjudicació de la condició d'agent urbanitzador a l?«Agrupació d'interés urbanístic de la unitat d'execució 2.1.2 de Benifaió» per reiterats incompliments dels terminis previstos per a l'execució del programa d'actuació integrada de la UE 2.1.2 de Benifaió, tot això de conformitat amb el que preveu l'article 111 TRLCP, 29.3 de LRAU, i clàusules 6 i 22 del conveni urbanístic subscrit en data 9 de desembre de 2004.  
  
Segon. Acordar la retenció de la garantia de promoció constituïda per l'agent urbanitzador «Agrupació d'interés urbanístic de la UE 2.1.2 de Benifaió» per import de 136.729,91 euros, fins a la total determinació, en procediment contradictori, de la quantitat dels danys i perjudicis ocasionats a conseqüència de l'incompliment del programa.  
  
Tercer. Acordar la confiscació de la garantia de retribució constituïda per l'agent urbanitzador «Agrupació d'interés urbanístic de la UE 2.1.2 de Benifaió» per import de 54.765,85 euros d'acord amb els fets i fonaments de dret anteriorment exposats.  
Quart. Declarar la unitat d'execució 2.1.2 del sector 2 de sòl urbanitzable (ús residencial) del municipi de Benifaió en situació de sòl urbanitzable sense programa de conformitat amb el que preveuen els articles 226 i 227 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
Cinqué. Iniciar les actuacions necessàries per a determinar la viabilitat i sostenibilitat econòmica d'iniciar de nou el procediment per a acordar la programació de la UE 2.1.2 del sector 2 de sòl urbanitzable (ús residencial) del municipi de Benifaió, així com el règim de gestió.  
  
Sisé. Acordar que s'inicien els procediments de declaració de ruïna de les construccions existents en la UE 2.1.2 del sector 2 de sòl urbanitzable (finalització del capítol de demolicions inclòs en el projecte d'urbanització) que assenyala l'arquitecta municipal en el seu informe de data 17.05.2021.  
Seté. Publicar la present resolució en Diari Oficial de la Generalitat Valenciana, prèvia comunicació al Registre de programes d'actuació.  
  
Huité. Notificar el present acord al Consell Jurídic Consultiu, amb indicació que es tracta d'un acte que s'adopta «Conforme amb el Consell Jurídic Consultiu».  
Nové. Notificar el present acord a les persones interessades, amb indicació que es tracta d'un acte definitiu que posa fi a la via administrativa i, els recursos que contra aquest procedeixen.  
  
Es publica per a general coneixement, segons el que es preveu en l'article 171.8 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
Benifaió, 1 de febrer de 2022- L'alcaldessa: Marta Ortiz Martínez.